หุ้นไทยปิดเช้าลบ 7.59 จุด
ดัชนีหุ้นวันที่ 7 ก.พ. ยังผันผวนตามภาวะเงินทุนไหล ปิดครึ่งวันลบ 7.59 จุด
7 ก.พ. 2556

ดัชนีหุ้นวันที่ 7 ก.พ. ยังผันผวนตามภาวะเงินทุนไหล ปิดลบ 7.59 จุด 
ตลาดหุ้นไทยวันที่ 7 ก.พ. ดัชนีหุ้นเปิดตลาดลดลงค่อนข้างลึก เกือบ 15 จุด แต่หลังจากนั้นดัชนีหุ้นค่อย ๆ ฟื้นตัวแต่ยังอยู่ในแดนลบ และมาปิดการซื้อขายภาคเช้าที่ระดับ 1,492.76 จุด ลดลง 7.59 จุด หรือ 0.51% มูลค่าการซื้อขาย 29,094.67 ล้านบาท
5 อันดับหุ้นที่มีการซื้อขายสูงสุด 
1.PTT ปิดที่ 355 บาท ลดลง 6 บาท หรือ 1.66% มูลค่าการซื้อขาย 2,407 ล้านบาท 
2.BJC ปิดที่ 88.50 บาท เพิ่มขึ้น 3.25 บาท หรือ 3.81% มูลค่าการซื้อขาย 2,393 ล้านบาท 
3.CK ปิดที่ 22.30 บาท ลดลง 0.50 บาท หรือ 2.19% มูลค่าการซื้อขาย 722 ล้านบาท    
4.ADVANC ปิดที่ 202 บาท เพิ่มขึ้น 1 บาท หรือ 0.50% มูลค่าการซื้อขาย 720 ล้านบาท 
5.N-PARK ปิดที่  0.13 บาท ลดลง 0.02 บาท หรือ 13.33% มูลค่าการซื้อขาย 717 ล้านบาท 
บล.บัวหลวง ระบุว่า มองกรอบการเคลื่อนไหวของดัชนีหุ้นวันนี้ ระหว่าง 1,493-1510 จุด การอ่อนค่าของค่าเงินเยนที่เร็วเกินคาด กำลังจะเปลี่ยนแนวโน้มเป็นแข็งค่า ประเมินว่าผลกระทบต่อการกลับทิศของค่าเงินเยน อาจกดดันแรงซื้อต่างชาติต่อจากนี้ไปให้ชะลอลง และอาจกลายเป็นกระแสของการขายทำกำไรหุ้นเอเชียรอบใหม่ คาดว่าจะเริ่มขายที่เกาหลีใต้ และไต้หวันก่อน เพราะเป็นตลาดที่รองรับกระแสเงินไหลเข้าไว้สูง
กลยุทธ์ แนะนำ ให้ทยอยขายทำกำไร และ ระวังการปรับฐานของหุ้นบูลชิพตั้งแต่ปลายสัปดาห์หน้าเป็นต้นไป ซึ่งอาจเกิดเร็วกว่าที่ตลาดคาด ดังนั้นให้เลือกเล่นรอบสั้น และเลือกลงทุนรายตัวเน้นหุ้นเล็กและกลางที่มีประเด็นหนุด และให้มีจุดขายเพื่อหยุดขาดทุนที่ 1,475 จุด  และคงมุมมองหุ้นไทย เข้าสู่โหมดปรับฐาน ในช่วงครึ่งหลังของเดือน ก.พ. นี้ 
นายธวัชชัย อัศวพรไชย ผู้อำนวยการอาวุโสฝ่ายวิจัย บล.โกลเบล็ก กล่าวว่า แนวโน้มดัชนีหุ้นวันนี้จะผันผวนในกรอบ 1,480-1,530 จุด แรงขายของนักลงทุนต่างชาติติดต่อกัน 2 วันที่ผ่านมา เป็นสัญญาณลบ และหากดัชนีปรับตัวลดลงแตะระดับแนวรับที่ 1,496 จุดให้เป็นจุดซื้อเพื่อเก็งกำไร